I den høje ende kan man ikke just kalde temperaturer og solstråler denne lørdag, hvor Stiften er taget ud for at tage pulsen på den strand i Aarhus, som I læsere mener, er den bedste af slagsen.

Den sætning har man hørt sagt utallige gange de seneste måneder, hvor temperaturer og antal soltimer har været i den høje ende af den danske skala. Indtil videre har vi år haft hele 69 sommerdage, hvilket vil sige dage med temperaturer på 25 grader eller derover.

På Stiften.dk spurgte vi 3. august, hvilken strand der er den bedste i Aarhus. 11. august havde 3629 stemt, og stemmerne fordeler sig således:

Hver fjerde af de 3629, der har deltaget i afstemningen på www.stiften.dk, er ikke i tvivl. Bellevue vinder titlen som Aarhus' bedste strand 2018.

Fra strandkanten har man på den ene side udkig til landskaberne på Djursland, og på den anden side ses kraner og enkelte højhuse bryde Aarhus' skyline. Mellem de mørke skyer kigger solen til tider frem, hvilket er nok til at trække hundeluftere, badegæster og legende børn mod vandet.

Her er der også lidt for enhver smag. Indenfor få hundrede meter findes legeplads, kiosk og toiletter, og Friluftsbadets Blå Flag fortæller, at badevandet er rent.

Det er da også det gode badevand, der får denne dags besøgende til at hælde til Bellevue. Stranden løber med titlen som den bedste i Aarhus på grund af det rene vand, dens badebroer og dens sandbund næsten uden sten og tang.